SVJETLOSTKOMERC D.D.

SARAJEVO

NADZORNI ODBOR

Na osnovu člana 230. Zakona o privrednim društvima (''Sl. novine FBiH'', br. 81/15), i člana 101. Statuta Društva, Nadzorni odbor ˝SVJETLOSTKOMERC˝ d.d. Sarajevo, na XI redovnoj sjednici održanoj dana 07.06.2024. godine donio je Odluku o sazivanju redovne Skupštine dioničara Društva broj: SK- 08-IP-83/24 od 07.06.2024. godine i ovim putem objavljuje:

# OBAVJEŠTENJE

**o sazivanju 44. redovne Skupštine dioničara društva ˝SVJETLOSTKOMERC˝ d.d. Sarajevo**

**I**

Saziva se 44. redovna sjednica Skupštine društva ˝SVJETLOSTKOMERC˝ d.d. Sarajevo, koja će se održati dana 01.07.2024. godine (ponedjeljak) u sjedištu društva „SVJETLOSTKOMERC“ d.d. Sarajevo ul. Bačići broj 5, 71 000 Sarajevo sa početkom u 10.00 sati.

## II

Za Skupštinu dioničara predlaže se slijedeći dnevni red:

1. Izbor predsjednika Skupštine i dva ovjerivača zapisnika Skupštine
2. Donošenje Odluke o usvajanju Godišnjeg izvještaja o poslovanju Društva za period od 01.01.2023. godine do 31.12.2023. godine sa Izvještajem Vanjskog revizora, Izvještajem Odbora za reviziju i Izvještajem o radu Nadzornog odbora,
3. Donošenje Odluke o isplati dividende za 2023. godinu,
4. Donošenje Odluke o izboru Vanjskog revizora za 2024. godinu,
5. Donošenje Odluke o povjerenju članovima Nadzornog odbora

**III**

**Upute za dioničare:**

**Pravo učešća i prijava za učešće u radu i odlučivanju Skupštine:**

Pravo učešća i odlučivanja na Skupštini Dioničkog društva “SVJETLOSTKOMERC“ d.d. Sarajevo imaju dioničari koji se na listi dioničara kod registra vrijednosnih papira u FBiH nalaze 30 dana prije datuma održavanja Skupštine ili posljednjeg radnog dana koji prethodi tom roku, ako on pada u neradni dan.

Skupštini Dioničkog društva mogu prisustvovati dioničari ili punomoćnici dioničara, koji su se prijavili odboru za glasanje prije početka rada Skupštine najkasnije 3 dana prije dana određenog za održavanje Skupštine.

Dioničar ili punomoćnik dioničara dužan je podnijeti prijavu za učešće u radu i odlučivanju Skupštine, neposredno ili preporučenom poštom na adresu: “SVJETLOSTKOMERC” d.d. Sarajevo, ulica Bačići br. 5 (sa naznakom: za 44. redovnu Skupštinu dioničkog društva). U slučaju neposrednog prijavljivanja, prijava se podnosi uz dokaz o identitetu dioničara –podnosioca prijave (kopija lične karte ili pasoša za fizička lica, odnosno izvoda iz sudskog registra za pravna lica).

Ako je dioničar pravna osoba u prijavi naznačuje tvrtku, adresu sjedišta, matični broj, i broj dionica koje ima. Dioničar i/ili punomoćnici dioničara snose troškove dolaska i učešća u radu Skupštine.

**IV**

**Prijedlozi dioničara:**

Dioničar ili grupa dioničara sa najmanje 5% ukupnog broja dionica s pravom glasa ima pravo pismeno predložiti izmjenu dnevnog reda i prijedloga odluka Skupštine koja je sazvana najkasnije 8 dana od dana objavljivanja Obavještenja. Prijedlozi se dostavljaju u pisanom obliku neposredno ili preporučenom poštom na gore navedenu adresu, najkasnije u roku od 8 (osam) dana od dana objave obavještenja.

**V**

**Pravo učešća u radu i odlučivanju Skupštine putem punomoćnika**:

Pravo učešća u radu i odlučivanju Skupštine Društva dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara-vlastodavca. **Punomoć za učešće u radu i odlučivanju Skupštine Društva daje se u obliku pisane izjave, potpisane od strane dioničara i punomoćnika, i dostavlja se Društvu lično, poštanskom pošiljkom, faksom ili putem e-maila, najkasnije 3 (tri) dana prije dana određenog za održavanje** **44. redovne Skupštine.** **Ukoliko se prijava dostavlja putem faksa i e-maila dioničar ili njegov punomoćnik dužni su original prijave dostaviti najkasnije na dan održavanja Skupštine prilikom registracije prijavljenih dioničara.**

**Uz punomoć se prilaže dokaz o identitetu punomoćnika (kopija lične karte, ili pasoša za fizička lica, odnosno izvoda iz sudskog registra za pravna lica).**

Punomoćnik je dužan predati Odboru za glasanje pismeno ovlaštenje za zastupanje dioničara.

Utvrđivanje kvoruma Skupštine dioničara „SVJETLOSTKOMERC“ d.d. Sarajevo i rezultata glasanja na istoj, vršiti će Odbor za glasanje u sastavu tri člana, i to:

1. Mahira Mešić - predsjednik odbora za glasanje

2. Adnan Turalić - član odbora za glasanje

3. Dalila Hasić - član odbora za glasanje.

**VI**

Glasanje na Skupštini vrši se putem glasačkih listića koji sadrže ime ili firmu dioničara i broj glasova kojim raspolaže. Glasanje se vrši zaokurživanjem na glasačkom listiću odgovora “ZA” ili “PROTIV” prijedloga odluke. Za pojedine tačke dnevnog reda moguće je glasati i aklamacijom. Rezultat glasanja utvrđuje Odbor za glasanje.

**VII**

**Radna tijela Skupštine**

Odbor za glasanje.

Skupštinom Društva, do izbora predsjednika Skupštine Društva, predsjedava prisutni dioničar ili punomoćnik dioničara, sa najvećim brojem dionica sa pravom glasa.

Skupština Društva većinom glasova, između prisutnih dioničara i punomoćnika dioničara, bira predsjednika Skupštine Društva i dva ovjerivača zapisnika.

**VIII**

**Uvid u isprave i materijale za Skupštinu**

Narednog dana od dana objavljivanja obavještenja do dana održavanja Skupštine, dioničari i punomoćnici dioničara imaju pravo uvida u isprave i materijale pripremljene za Skupštinu u sjedištu Dioničkog društva “SVJETLOSTKOMERC“ d.d. Sarajevo, ul. Bačići broj 5, svakim radnim danom od 9 do 15 sati.

**IX**

**Preporuka**

Preporučuje se dioničarima i punomoćnicima dioničara koji žele učestvovati u radu Skupštine, da dođu 30 minuta prije zvanično utvrđenog termina za početak rada Skupštine Društva, radi blagovremenog evidentiranja i utvrđivanja kvoruma za početak rada Skupštine Društva.

NADZORNI ODBOR

„SVJETLOSTKOMERC“ d.d. Sarajevo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDSJEDNIK RUSMIR HRVIĆ